Nyeste Skilderie af Kiøbenhavn, 1830-01-30
Blandede Efterretninger. Det nye Pariser Fattig-Huus. Det er blevet oprettet af Beløbet af Hovedstadens anseligste Beboeres frivillige Subskriptioner, besørget af Herr de Belleyme, forhen Politie-Præfect i Paris, nu Præsident i Tribunalet: "J en stor Trekant i den yderste Ende af Gaden Oursine, hævede sig forhen en gammel Bygning med to Fløie. J Løbet af 4 Maaneder har Alt faaet et andet Udseende. Den gamle Bygning er istandsat og forstørret med en Etage. Indgangen danner en Gaard. Paa den ene Side af Gitteret er en Vagtstue og Disciplin-Salen; paa den anden Side Jnspecteurens (Castellanens) Bopæl. Til venstre fra den Sidstes Bolig ere to Sale for at modtage de til Fattighuset henviste Fattige af begge Kjøn. J disse vente de paa PolitieCommissairens Undersøgelse. Saasnart de efter denne Formalitets Opfyldelse skulle optages i Anstalten, fører man dem til Lægen, der undersøger dem. Finder denne dem for syge, til at kunne udholde den i Anstalten indførte Levemaade, sender man dem til de offentlige Sygehuse, hvor de uden Vanskelighed blive optagne. Ere de kun upasselige og behøve kun liden Hielp, saa faae de den i Fattighuset selv. Der er i denne Henseende truffen tilstrækkelige Forholdsregler; en Sal er bestemt til Apothek, og en Afdeling af Haven til at dyrke medicinske Planter. Naar de Fattige befindes at være sunde, fører man dem i et Bad, til hvilket Øjemed et til den ovennævnte Gaard stødende Værelse indeholder meget reenlige Badekar af Zink, efter den foretagne Renselse rækker man dem Linnet og Klædningsstykker, der tilhøre Anstalten; hvad Mandfolkene faae bestaaer af Lærreds Skjorter, uldne Strømper, Klædes Pantalons, Vest og Trøie og for Fruentimmerne af Særke, Strømper, to uldne Skjørter og Trøier, og Huer. Til Fødderne faae Mandfolkene og Fruentimmerne Træskoe. De forhen af dem baarne Klæder blive ufortøvet gjort rene, og saasnart det er skeet, forsynede med Tegn og opbevarede i Magasinet, for igjen at gives tilbage naar de forlade Stiftelsen. Linneds og øvrige Klæders Reengjørelse for de i Anstalten værende Personer er gjort til Entreprise, og bliver contractmæssig betalt med 6 Centimer daglig for hver Person. Ved Indgangen til Huset befindes i Kjælderetagen et stort Kjøkken, under hvilket en Dampmaskine sætter et Apparat i Bevægelse for at udbringe Gallerten af Been, denne Gallert bliver i egne Ovne, der ligesom det omtalte Apparat er en Opfindelse af Herr Darcet, brugt efter hans Methode at tilberede Næringsmidler paa. Ved Siden af Kjøkkenet er Bageriet med flere Værelser, hvori tilberedes tørre Haveurter. Derefter kommer en overordentlig stor Spisesal, der ender med to store Døre, bag hvilke er et Kapel. Til begge Sider af Spisesalen støder en Have og en stor Gaard; de rundt om samme løbende Gange ere tækkede med Zink og bestemte til at spadsere i, naar Veiret er daarligt. Huset selv er inddeelt i to Dele, hvoraf den ene bliver beboet af Fruentimmerne og den anden af Mandfolkene. J den første og anden Etage ere meget smukke Soveværelser, der for Øjeblikket kun indeholde 200 Senge, men som ere indrettede til 400. J ethvert Soveværelse have Opsynsmænd ved Stiftelsen nogle for dem bestemte Pladse, for at holde over Orden. Sengene ere 28 Tommer brede, af Jern og bestaae af Halm, en ulden Madrats, en Hovedpude, to uldne Tæpper og et Par Lagen. Sovekamrene blive oplyste af Lamper med Reverberer efter den nye Belysningsmaade og saavelsom Spisesalen og Corridorene opvarmede ved Varmerør, der staae i Forbindelse med den i Kjøkkenet værende Dampmaskine. Der finder ingen Samqvem Sted imellem Mandfolkene og Fruentimmerne. Begge Kjøn forsamle sig paa forskjellige Tider i Spisesalen for at spise.